Tidligere på året lå det i kortene, at lokalradioerne skulle lukke. Men nu er sendetilladelsen forlænget for lokalradioerne.

Det blev alligevel en god jul for alle dem, der lytter til lokalradio. For nu bliver sendetilladelsen forlænget, og lokalradioerne er ikke længere lukningstruet. I maj i år kom det frem i et udkast til en ny medieaftale, at lokalradioer, der ikke sendte mere end 15 timer radio uden samsending, ikke kunne få deres sendetilladelse forlænget. I alt 20 lokalradioer i Nordjylland ville have været omfattet af sådan en medieaftale. Men nu blev medieaftalen ændret. Den 20. november i år, besluttede paritierne bag en medieaftale for 2015-2018 at forlænge programtilladelserne til både kommerciel og ikke-kommerciel radioer. Det betyder, at lokalradioerne kan fortsætte med at sende, sådan som de gør i dag frem til slutningen af 2017.